b'\n_START_ARTICLE_\nDivertimento v B (Mozart)\n_START_PARAGRAPH_\nDivertimento v B duru KV 137 je drugi od treh Mozartovih divertimentov za godalni orkester (ali godalni kvartet), ki so nastali v za\xc4\x8detku leta 1772. Divertimenti, ki jih imenujejo tudi male salzbur\xc5\xa1ke simfonije, se od ostalih Mozartovih simfonij razlikujejo po tem, da so napisani le za godala in da imajo tri stavke (manjka menuet). \xc5\xa0estnajstletni Mozart je bil med letoma 1768 in 1776 koncertni mojster v dvornem orkestru salzbur\xc5\xa1kega nad\xc5\xa1kofa in divertimente je o\xc4\x8ditno napisal prav za ta ansambel._NEWLINE_Divertimento v B-duru KV 137 se za\xc4\x8dne z ne\xc5\xbenim po\xc4\x8dasnim stavkom. Umetelno izdelana notranja glasova ka\xc5\xbeeta, da je bil Andante namenjen manj\xc5\xa1i zasedbi. Sledi \xc5\xbeivahni Allegro di molto v obliki sonatnega stavka z miniaturno izpeljavo. V zadnjem stavku si je Mozart privo\xc5\xa1\xc4\x8dil vrsto glasbenih posebnosti: premaknjeni poudarki, hitre pasa\xc5\xbee, izmenjava izigranih in odstavljenih not ter pospe\xc5\xa1en tempo dajejo rustikalni plesni osnovi lahkoten zna\xc4\x8daj.'